Kevin Korjuse konkurent vormel-Renault 3.5 sarjas Jean-Eric Vergne teeb tuleval vormel-1 etapil Koreas Toro Rosso roolis debüüdi.
Vergne on sarnaselt Sebastian Vettelile välja kasvanud Red Bulli noorteprogrammist ning saab Koreas istuda esimesel vabatreeningul Jamie Alguersuari asemel Toro Rosso rooli.
Verge'st saab juba teine Korjuse konkurent, kes sel hooajal F1's debüüdi teinud. Juunis avanes Daniel Ricciard võimalus teha proovisõitu Sebastian Buemi masinaga.
Vergne, kes lõpetas vormel-Renault sarja kokkuvõttes teisel kohal, teekond vormel-ühes jätkub ka järgmisel kuul Abu Dhabis ning sarja viimasel etapil Brasiilias. Esimeses asendab ta treeningsõidus Buemit, viimasel etapil seda Toro Rosso pilooti, kel selleks hetkeks tabelis vähem punkte.